પાલનપુર સ્થિત આર. આર. મહેતા કોલેજમાં ગ્રાન્ટ ઇન એડના અભ્યાસક્રમમાં પ્રથમ બે વર્ષમાં આંકડાશાસ્ત્રનો વિષય જ રદ કરી દેવામાં આવ્યો છે. દરમિયાન આંકડાશાસ્ત્ર વિષય રદ કરવા પાછળ સરકારને જવાબદાર ગણાવી સરકાર દ્વારા પ્રોફેસર ન મુકાયા હોવાનું કારણ આગળ ધરી બનાસકાંઠા ડિસ્ટ્રીકટ કેળવણી મંડળના સંચાલકોએ પાટણ ઉત્તર ગુજરાત યુનિવર્સિટીમાં લખાણ આપ્યું હોવાનું સુમાહિતગાર સૂત્રો દ્વારા જાણવા મળી રહ્યું છે. ગ્રાન્ટ ઇન એઇડ કોલેજમાં આંકડાશાસ્ત્રનો વિષય પુન: ભણાવવામાં આવે અને છાત્રોને અન્યાય ન થાય તે માટે બનાસકાંઠા વિધાર્થી સંગઠન અને અખિલ ભારતીય વિધાર્થી પરિષદ છાત્રોની વ્હારે આવ્યા છે.